Wedang ronde iyanaro seddi asenna inungeng pole ri Jawa, Indonesia. Eddie wedang ronde riaabbu poleri kuana laiyya na rilalenna engka riaseng ronde pada malottong tanjakna. Eddie wedang ronde hasselekna sicampuruseng adek pole riasengnge Acara Dongzhi ri Tangerang. Iyanaro pabbereanna ronde. Pabbereannya eddi wedeang ronde'e ku makemmu'i iarega mapellai wettunna esso makecce' na araweng. Ri Indonesia, ku tania ri Tangerang, eddi wedang ronde engka to ri Salatiga na Yogyakarta. Eddi wedan ronde'e napabbereangngi passedingeng makemmu na paulleang ri tubunna taue.

Rupanna 
Wedang ronde iyanaro seddie inungeng pole ri Indonesia. Eddi inungengnge ripancaji pabbura. Wedang ronde riabbureng mancaji inungeng mapella na ripattama'ki mancaji inungeng pella engka lapongna. Rupanna iyanaro pada golo' na lapongna canggoreng sibawa labbu' berre' ri laleng wae pella rikabbureng ole ri laiyya.

Pakabbureng

Kua laiyya 
Kua laiyya rikabburengnge ri wedang rodde ripancaji pole ri golla pasere', raung lemo, laiyya, aju macenning, na wae. Ku sippulo tahana elo rikabbu', ritambaipi rua ratu'na gerang golla pasere' sibawa laiyya siratu' gerang. Nappa raung lemo pitu lappa eganna na aju maceningnge batanna. Aro laiyyae ri peppek-pepek riolo. Nappa aro wae'e eganna seddi litere'. Aro maneng ripasicampuru' nappa ripatase'ki. Golla ri lalengna ri sicampuru' materru' sanggenna matase'.

Pakabbureng ronde 
Aro ronde'e rikabbu pole ri labbu' bata mapute belona, labbu' tawaro, pejje, wae makemmu, wae pawale ota, canggoreng na golla cella. Ku sippulo tahana elo rikabbu', ritambaipi labbu' sokko' dua ratu' gerang eganna siliong labbu' tawaro ruappulo lima gerang eganna. Pejjena sisinru' teng. Nappa wae makemmu siratu' limappulo milli eganna ritambai wae pawale ota sisinruk teng. Engka to canggoreng siratu limappulo eganna. Campurusenna ronde naulle to rikabbu' pole ri bue.

Aro tosi gollae eganna pituppulo lima gerang. Nappa engkato ripabbereangngi pabbelo anreang na wae to rinasui campurusenna. Ripileanna belo pole ri pabbeloang anreang iyanaro beli cella na belo kudara.

Labbu sokko pute sibawa labbu berre' risicampurusi pejje. Nappa aro wae makemmu'e sibawa wae pawale ota'e ritambai ta'sicedde-cedde' sanggenna sicampuru'.  Assicampurusenna riseseangngi ku elok ni ribeloi sibawa pabbeloang anreang. Nappa ro canggonrengnge risicampurusi golla na ripa'alusu sibawa balendere'. Aro assicampurusenna diala ta' siaruana gerang nappa ri tenre'-tenre'. Ku purani ripakkuro, ripattama'ni ri ronde'e aro assicampurusengngenna. Nappa rikabbu' mancaji pada loci. Purani ro, wae'e rinasu sangggena matase'.

Pabbereanna 
Ronde na kua laiyya'e ripabbereang mancaji wedang ronde. Ku ripabbereangngi elo to ritambai canggoreng ole ri tunu. Wedang ronde ripabbereang ri wettu bosi. Pabbereanna ku pella mupi iarega makemmu mupi. Wedang ronde appakeiki laiyya ku elokki makemmu ri paseddingeng. Aro laiyya e napabbereangngi to paulleang ri alena taue.

Eddi wedang ronde iyanaro inungenna tau pole ri Jawa. Seddi'e kota ripancaji ki eddi wedang ronde mancaji inungenna, iyanaro Salatiga. Ku ri Yogyakarta, eddi wedang ronde ripabbaluki pole ri padangkang lalengnge ku na rapi'ni wattu wenni. Padamui ri Tangerang, wedang rondi ripancaji hasselekna pasicampuruseng ronde rikabbureng ri acara Dongzhi. Eddi acarae rijamai ku tanggala' 22 Desember ri taungnge.

Owungenna